ming030890/wiki-yue-high-quality huggingface dataset:
陳應春

陳應春（粵拼：can4 jing3 ceon1；簡化字：陈应春；1957年2月—2016年3月22號）係中國大陸嘅共產黨員兼政治人物，海南海口人，曾經做過深圳市計劃局財金處副處長同處長、秘書處處長、深圳市人民政府副秘書長同副市長、及深圳市委常委成員。2015年5月提早退休。
2016年3月22號，佢喺深圳福田區嘅一間住宅小區入面墮樓死咗，終年59歲。
蓮麻坑路交匯處

蓮麻坑路交匯處（英文：Lin Ma Hang Road Interchange）係香港一公路交匯處，喺新界北面邊境，就近深圳河，駁通蓮麻坑路同香園圍公路。交匯處亦可睇成香園圍公路嘅終端。公路直去就香園圍管制站，亦即係香園圍關口。因為地勢關係，地方狹窄，一邊深圳河，一邊山仔，故此交匯處呈長形，南北向，香園圍公路以天橋直向關口。天橋底設細廻旋處，方便香園圍公路折回出入蓮麻坑路。
22°32′53″N 114°09′08″E﻿ / ﻿22.54816°N 114.15235°E﻿ / 22.54816; 114.15235
廖恩燾

廖恩燾（粵拼：liu6 jan1 tou4，1864年—），字鳳書、鳳舒，號雪崖、懺盦等，廣東惠陽出身，係20世紀初一位外交官兼詞人。佢九歲嗰陣跟屋企人搬咗去舊金山用英文讀書，後嚟返中國搵到機會做外交官，去過古巴、韓國同日本等地做過領事等嘅工作。佢打後喺1946年移居香港，同文人名流交遊，一路去到成九十歲先至病死。
佢最出名係寫咗《嬉笑集》呢本粵語詩集。
長生殿

《長生殿》係大清早期劇作家洪昇（公元1645年—1704年）喺康熙廿七年（公元1688年）寫好既劇本，佢參考咗唐朝詩人白居易既長詩《長恨歌》、陳鴻既傳奇故事《長恨歌傳》同埋元朝劇作家白樸既雜劇《唐明皇秋夜梧桐雨》（簡稱《梧桐雨》），講咗個是唐玄宗同埋楊玉環（楊貴妃）兩個人既愛情故事。佢喺原來既題材上發揮，演繹咗兩個重要既主題：第一，加入咗當時既社會同埋政治方面既元素；第二，改造同埋充實咗個愛情故事既內容。
《長生殿》全本總共有五十齣，體制宏大，演出壯觀，涉及人物眾多，有唐玄宗同埋楊玉環呢啲皇室貴族、有雷海青、樂師李龜年呢啲唔怕強權既人，亦有安祿山、楊國忠等反面人物，仲有仙界人物。俾清朝順治帝讚佢係「真才子」同埋俾康熙讚佢係「老名士」既尤侗對《長生殿》既評語係：「計其離合姻緣，備極人生哀樂之至」。

創作背景
清代初期，好多文人喺佢哋既作品度影射同埋探索明朝滅亡既教訓，吳偉業既《秣陵春》、洪昇既《長生殿》同埋孔尚任既《桃花扇》就係代表作。《長生殿》重點描寫咗唐朝天寶年間皇帝李隆基同埋楊貴妃兩個人過度淫侈既生活，最終俾國家帶嚟咗巨大既災難，導致王朝幾乎覆滅。劇本雖然譴責咗唐玄宗既窮奢極侈，但係同時又表現咗對唐玄宗同埋楊貴妃既愛情既同情 --「借太真外傳譜新詞，情而已」，作品既後半部仲寄託咗對美好愛情既理想，可以睇得出《長生殿》喺前後主題思想方面，雖然有矛盾既地方，但係亦都曲折咁反映咗明末作家對「愛情」同埋「亂世」思想既融合。

劇情梗概
個古仔講唐玄宗寵倖佢既貴妃楊玉環，成日顧住同佢一齊玩，將佢既族兄楊國忠封做右相，將佢既三個姐妹都封做夫人。但係後來唐玄宗又去寵倖楊貴妃既妹妹虢國夫人，又私召梅妃，呢啲嘢令到楊貴妃好唔開心。不過最終兩個人都係和好，仲喺七夕嗰夜喺長生殿對住牛郎織女星發誓話佢哋兩個永遠都唔會再分開，呢個古仔就係白居易《長恨歌》裏面講既「七月七日長生殿，夜半無人私語時」。為咗討楊貴妃開心，唐玄宗花費咗大量人力物力，千里迢迢咁喺南方採集新鮮荔枝，送俾楊玉環。
因為唐玄宗成日同楊貴妃玩，唔理政事，又寵信楊國忠同埋安祿山，後嚟安祿山造反，唐玄宗同埋隨行既官員逃離長安。到咗陝西既馬嵬坡，好多官兵都強烈要求處死罪魁禍首楊國忠同埋楊貴妃，唐玄宗迫不得已，叫楊貴妃上吊自盡。
唐玄宗成班人去到蜀既時候，好掛住楊貴妃，於是叫木匠用榛旜檀香雕個楊貴妃像，供奉喺錦水祠，仲對住個雕像係咁喊。
楊貴妃死咗之後，佢既靈魂好後悔，馬嵬坡土地公幫佢同天孫織女求情：「馬嵬坡少一個苦遊魂，蓬萊山多一員舊仙侶」，天孫織女說：「既悔前非，諸愆可釋」。
公元763年（唐代宗廣德元年），郭子儀帶兵平定咗安史之亂，唐玄宗返番去長安之後，成日都諗住楊貴妃，好鬼傷心，於是派咗方士去海外揾蓬萊仙山，最終感動咗天孫織女，令到佢哋兩個喺月宮裏面可以團圓。

藝術特點
呢部劇本採用咗五代後周王仁裕寫既筆記小說《開元天寶遺事》既故事大綱，以李楊既愛情做古仔既主線，穿插咗社會同埋政治既演變。一方面，歌頌李楊「精誠不散」既愛情，另一方面，又如實咁反映出李楊愛情所造成既嚴重後果。
喺音律方面，洪升得到咗蘇州音樂家徐靈昭既幫手，令到啲曲好合韻，曲調又柔美，好適合舞台表演用，佢既風格亦同啲人物、場景配合得恰如其分。
好似吳梅講既：「取天寶間遺事，收拾殆盡」，例如楊貴妃飲醉酒之後嗰段用咗《南撲燈蛾》呢首曲「宛然一幅醉楊妃圖」；郭子儀唱用北曲雄渾激昂，所以《長生殿》一開始演出，就立刻好轟動，「一時朱門綺席，酒社歌樓，非此曲不奏，纏頭為之增價」。北京城裡面幾乎家家戶戶都會唱《長生殿》既其中一啲唱段，就好似吳舒鳧講既咁「愛文者喜其詞，知音者賞其律，以是傳聞益遠。蓄家樂者攢筆競寫，轉相教習。優伶能是，升價什佰。他友游西川，數見此演，北邊、南越可知已」，《長生殿》既一啲片段俾各種劇種既劇作家改編，例如梅蘭芳既京劇《貴妃醉酒》。

洪晚年
公元1689年（康熙二十八年），洪昇因為喺佟皇后既喪期內，仍然繼續演出《長生殿》，俾康熙革咗職，要佢返鄉下，呢單嘢仲連累咗五十人左右，包括查嗣璉等。公元1704年（康熙四十三年）六月初一，洪昇喺浙江吳興，夜晚飲醉酒，落咗落水，浸死咗，呢啲就係所謂既「可憐一曲長生殿，斷送功名到白頭」。
李立達

李立達（粵拼：lei5 laap6 daak6；簡化字：李立达；1988年5月17號—）係中國大陸嘅游水健將，湖北襄樊（今日係襄陽）人，曾經喺2000～2001年間試過橫渡瓊州海峽而出名。尤其喺2001年5月17號嗰次橫渡成功，亦俾健力士世界紀錄大全列佢做世界上橫渡海峽游程最長同時間最耐嘅細路。後嚟個紀錄喺2003年、2005年先後俾嚟自北京嘅王一妍、深圳嘅郭思妤打破咗。

生平
李立達喺1988年5月17號喺湖北襄樊（今日嘅襄陽）出世，佢阿爸係差人。李立達喺出世幾個月之後俾阿爸抱住到漢水嘅河灘邊散步，佢第一次睇到煔煔聲啲水而好開心。後嚟阿爸諗到李立達鍾意大水而帶佢去學游水。
1994年5月底，李立達本嚟要去泳館，但半佬去咗遊樂場嘅摩天輪入面玩而俾家屬搵咗佢半日，最後俾阿爸批評，重新返到泳館訓練之後好快學識咗游水。9歲嗰時，背泳比賽游出33秒68嘅成績，重快過嗰時全國10歲組嘅紀錄。後嚟一家大細搬到海南海口之後，重參加咗海南省組織嘅游水比賽攞咗兒童組冚唪唥冠軍，重有幾次刷新咗海南省嘅紀錄。
1999年10月，海南省要組織批游水健將參加橫渡瓊州海峽嘅大賽。本嚟阿爸擔心個仔會喺海峽入面出事，但仔最後喺次訓練入面成功連續游到20km嘅距離而俾佢參加呢項極高難度嘅挑戰，但因為佢嗰時年紀太細而俾海南省有關體育部門拒絕咗。直到2000年春節假期後到元宵間，李立達決定自己一人要橫渡瓊州海峽，目的係支持北京申辦2008年奧運。同年6月1號正式第一次橫渡瓊州海峽，但因為海口同徐聞地區之間橫風橫雨，好多時出大浪而橫渡失敗。第一次橫渡失敗之後好快俾海口當地嘅新聞媒體質疑。就因為呢次橫渡，令全家陷入山窮水盡嘅地步。後嚟李立達阿爸同贊助商傾咗一輪，重向有關部門提出申請橫渡瓊州海峽嘅事，最後政府接受咗李立達阿爸嘅提議。2001年5月17號06:02（UTC+8），佢喺廣東湛江徐聞縣海安鎮排尾角正式出發，經過咗10個鐘頭又6分9秒嘅水路，最後喺嗰日16:04（UTC+8）成功到達海南海口瓊山區嘅千年塔以西2km地方成功登陸，全程一共游咗36.8km。賽後好快俾包括中國中央電視台同鳳凰衛視、海南各大媒體、及大公報、文匯報等報章猛咁採訪同報道。
最後，呢位仁兄嘅事跡好快被拍成《我是一條魚》嘅紀錄片重列入咗中國大陸2004年發行嘅初三英文課教材。
李立達喺2005年6月19號要提出橫渡臺灣海峽，但之後一直冇下文。
903豁達推介

903豁達推介（英文：Quote Chart）係香港商業電台一個電台節目，由梁文禮主持，逢禮拜六下晝3點至5點喺商業二台播出。
依家用緊嘅開場音樂喺2016年5月14號之前用過，2016年5月21號2017年3月4號就用咗另一隻開場音樂，2017年3月11號開始用返。而節目內音樂（Insidious - Glenn Rueger）（包括報天氣用音樂）喺2016年5月21號開始用。

節目內容
呢個節目嘅第一個鐘係統計商業二台過去一週10首最高播放率外語歌曲，然後播出；第二個鐘係會播放一啲新嘅外語推介音樂同埋歌。

事件
2018年7月28號，因為梁文禮放假，節目由細So主持。
2019年1月12號，由於編排問題，數榜先數第5位至第1位，然後先數第10至第6位。
2019年1月19號至2月9號，因為梁文禮放假，節目由細So主持。
2019年6月8號由於阿正放假，節目延長一個鐘到四點，當日總共播出三個鐘。
2019年6月22號由於梁文禮放假，節目由細So主持。
2019年6月29號由於梁文禮放假，節目由占主持。
2019年7月27號由於梁文禮放假，節目由細So主持。
2020年1月18號由於梁文禮去咗巴黎時裝周，節目第一個鐘數榜由占主持。
2022年3月5號由於梁文禮放假，節目縮短到一個鐘頭，節目由Donald主持，原定第二個鐘播出時間由梁子主持嘅《梁子力學》替代。
2022年11月26號由於梁文禮放假，節目由梁子主持。
2023年2月25號至4月29號，由於梁文禮放假，節目由梁子主持。
2023年3月11號由於梁子放假，節目由占主持，原定第二個鐘播出時間由薛晉寧主持嘅《扭扭擰擰扭扭擰》替代。
2023年3月18號由於梁子放假，節目由占主持，原定第二個鐘播出時間由阿酸主持嘅《Do Re Mi Fa 酸》替代。
2022年4月22號，節目縮短到一個鐘頭，原定第二個鐘播出時間由歪歪主持嘅《那天我走上了歪路》替代。
2023年7月29號，由於梁文禮放假，節目由梁子主持。
2023年11月25號，由於梁文禮放假，節目由占主持。
2024年1月6號，由於梁文禮放假，節目由梁子主持。
2024年3月9號，由於梁文禮放假，節目由梁子主持。
2024年11月2號，由於梁文禮放假，節目由梁子主持。
海安港

海安港係廣東徐聞海安鎮一個碼頭。有渡輪去海南島海口市。
礐石輪渡站

礐石輪渡站係廣東汕頭濠江區一個碼頭，喺達濠島礐石，汕頭港南岸。
天使心 經典電影電視主題歌

《天使心 經典電影電視主題歌》 係影音使團喺2006年推出嘅雜錦碟。
埃克塞特

埃克塞特（英文：Exeter City F.C.）係英格蘭雅息特一間職業足球球會，依家踢緊英格蘭甲組足球聯賽。
劍橋聯

劍橋聯（英文：Cambridge United F.C.）係英格蘭劍橋一間職業足球球會，依家踢緊英格蘭甲組足球聯賽。
2024–25年歐洲聯賽冠軍盃

2024–25年歐洲聯賽冠軍盃係第33屆歐洲聯賽冠軍盃，亦係歐洲足協主辦嘅第70屆頂級球會賽事。由呢屆賽事開始，以採用瑞士制嘅聯賽階段嘅全新賽制取代雙循環分組賽賽制。決賽喺德國慕尼黑安聯球場踢。

聯賽階段
排名準則
球隊會按積分（贏波有3分，打和有1分，輸波就0分）進行排序。假如有兩支或以上球隊積分相同，會採用以下準則再進行排名：
得失球差
入球數
作客入球數
贏波場數
作客贏波場數
從聯賽階段對手中獲得較多積分
聯賽階段對手中較好得失球差
從聯賽階段對手中獲得較多入球數
公平競技積分（直接紅牌扣3分；兩黃一紅扣3分；一張黃牌扣1分）
歐洲足協球會系數

抽籤
聯賽階段抽籤儀式於2024年8月29號舉行。
抽籤檔次分配
備註
TH 衛冕球隊（自動列為第一檔次最高種子）
 EL 歐霸盃冠軍球隊
 CP 附加賽圈冠軍途徑勝方球隊
 LP 附加賽圈聯賽途徑勝方球隊
2024–25年亞洲聯賽冠軍盃2

2024–25年亞洲聯賽冠軍盃2係第20屆亞洲第二級足球球會賽事。決賽喺沙地阿拉伯踢。

分組賽抽籤
分組賽抽籤儀式於2024年8月16號舉行。
抽籤檔次分配
抽籤結果
躲貓貓！

《躲貓貓！》（日文：いないいないばあっ!），係NHK教育頻道播畀嬰幼兒（0-2歲）睇嘅兒童電視節目，由體操、歌、教育等構成。1996年4月1號開播。
中國大陸北廣傳媒「優優寶貝」數字電視頻道以《和寶寶在一起》之名播出佢嘅譯製版。樂視網引進嘅名為《躲貓貓！》。臺灣NHK世界台過去排表播出僅稱《幼兒節目》，而家譯做《遊戲捉迷藏》。

演員
汪汪（ワンワン，配音、表演：長）
5歲嘅大狗男仔。
烏糖（うーたん，配音：間宮久留美）
嚟自音樂之國嘅精靈，頭上有兩個沙槌，開心嘅時候會左右搖。

女仔
加奈（かなちゃん，演員：田原加奈子）
1996年4月1號-1999年4月2號登場嘅第一代姐姐。
里奈（りなちゃん，演員：齊藤里奈）
1999年4月5號-2003年4月4號登場嘅第二代姐姐。
佳佳（ふうか，演員：原風佳）
2003年4月7號-2007年3月30號登場嘅第三代姐姐。係一身精靈打扮嘅女仔。
小琴（ことちゃん，演員：空閑琴美）
2007年4月2號-2011年3月25號登場嘅第四代姐姐。
小優（ゆうなちゃん，演員：杉山優奈）
2011年3月28號-2015年3月27號登場嘅第五代姐姐。
小雪（ゆきちゃん，演員：大角雪）
2015年3月30號-2019年3月29號登場嘅第六代姐姐。
小春（はるちゃん，演員：倉持春希）
2019年4月1號-2023年3月31號登場嘅第七代姐姐。
小櫻（おうちゃん，演員：武石櫻華）
2023年4月3日登場嘅第八代姐姐。
全斗煥

全斗煥（韓文：전두환，1931年1月18號—2021年11月23號），號日海（일해），係韓國軍人兼政治人。1980年9月到1988年2月24號做11、12任大韓民國總統。佢因獨裁統治惹人批評。
Sydney Chapman

Sydney Chapman（1888年1月29號—1970年6月16號）係英國一位天文學家、數學家同物理學家。
拉明·也馬

拉明·也馬（西班牙文：Lamine Yamal Nasraoui Ebana，2007年7月13號—），係一個西班牙足球員，司職翼鋒，而家效力緊西甲球會巴塞隆拿，亦都係西班牙國家足球隊成員之一。
1月29號

1月29號係公曆年嘅第29日，離年尾重有336日（閏年337日）。
<< - 1月 - >>



大件事
1886年：平治創始人攞到世界上第一部用汽油做燃料嘅車嘅專利。
1964年：1964年冬季奧林匹克運動會喺奧地利燕斯布陸開幕。
1967年：第31屆日本眾議院議員總選舉。
1971年：黎巴嫩大學生示威，要求政府改革教育制度。
1999年：香港終審法院居港權判決。
2002年：美國總統喬治·獲加·布殊喺發表國情咨文（英文：State of the Union）演講時，將伊朗、伊拉克同北韓稱為「邪惡軸心（英文：Axis of evil）」，指責爾三國支持恐怖主義。
2008年：澳門天線訊號大規模中斷。
2010年：香港馬頭圍道冧樓，4死2傷。
2011年：2011年亞洲盃決賽喺卡塔爾舉行，日本足球代表隊用1:0贏咗澳洲足球代表隊捧盃。
奧沙辛拿體育會

奧沙辛拿體育會（西班牙文：Club Atlético Osasuna）係西班牙納華拉一間足球會，喺1920年成立。
Truly

《Truly》係香港歌手王馨平嘅翻唱碟，喺2014年7月23日推出。
打磚塊

打磚塊（英語：Breakout clone）係雅達利喺1972年發布嘅一款彈珠消除類遊戲。
馬利奧系列

馬利奧系列係任天堂推出嘅一系列電子遊戲，由馬利奧做主角 ，好多時重有佢細佬Luigi出場。遊戲嘅目的最常見係馬利奧由反角Koopa手上救番Peach公主。
馬利奧（初時英文版係叫Jumpman，日文版就冇名）係由電子遊戲設計人宮本茂設計，並成為1981年出嘅Donkey Kong（金剛）遊戲要控制嘅角色。1983年，馬利奧同佢新設計嘅細佬Luigi喺孖寶兄弟出場。多年嚟，馬利奧喺大概200隻遊戲出現過，馬利奧系列遊戲賣出咗超過4億份，成為歷嚟最好賣嘅電子遊戲系列。

玩法
睇埋：平台遊戲
喺馬利奧系列平台遊戲，動作主要包括跳起踩死敵人，同埋避開敵人攻擊。喺後來嘅3D遊戲，有時要同多個敵人打埋身肉搏戰，過關亦可能有唔同要求，好似係打敗敵人或者解決問題。喺成個系列，儲升級法寶係遊戲嘅一個主要部分。
喺2D遊戲，每一關都係線性，並分為幾個唔同嘅世界，每一關都有啲隱藏嘅嘢，同埋跳關水管。早期2D遊戲嗰啲關只得一個出口，下一關亦冇得揀。超級孖寶兄弟3係第一隻提供世界地圖嘅遊戲。喺遊戲裏面，啲關顯示喺地圖上面，馬利奧行邊條路都有得揀。同一個世界嘅關唔順序玩甚至係跳關都得。超級馬利奧世界開始出現多過一個出口嘅關，開邊條新路視乎馬利奧喺嗰關邊個出口走。此外啲關過咗之後可以玩完再玩，而唔會迫你去下一關。
超級馬利奧64，超級馬利奧陽光同超級馬利奧 奧德賽：呢幾款3D遊戲嘅關唔係線性，而係採用箱庭玩法。馬利奧要喺每一關攞Power Star／Shine Sprites／力量之月，攞得越多就去到越多地方。
超級馬利奧銀河，超級馬利奧銀河2，超級馬利奧3D樂園同超級馬利奧3D世界：呢幾款3D遊戲嘅關係運用傳統線性玩法，同2D嘅遊戲模式相似

不時出現嘅法寶
喺超級孖寶兄弟遊戲首次出現裝嘢嘅「箱」，佢哋入面有銀仔或者升級法寶。
超級蘑菇（スーパーキノコ，Super Mushroom）係種紅色加白點（原本係紅色加橙點）嘅蘑菇，同馬利奧差唔多大細，喺超級孖寶兄弟首次出現。馬利奧一攞到個蘑菇就可以變大隻（即係超級馬利奧），可以打爛一啲磚頭，同埋中咗招亦只會變返細隻而唔會即死（但亦有例外，例如跌落熔岩）。喺超級馬利奧狀態，大多數包含一個超級蘑菇嘅箱會提供更強嘅升級法寶，例如火花。喺RPG遊戲，呢啲蘑菇可以補充體力；而喺孖寶賽車系列，佢可以提供一次渦輪增壓加速。喺超級孖寶兄弟2有外觀相似嘅毒蘑菇（毒キノコ），一掂到就相當於中一次招。
1UP蘑菇（1UPキノコ，1-Up Mushroom）係種綠色加白點（原本係綠色加橙點）嘅蘑菇，同馬利奧差唔多大細，喺超級孖寶兄弟首次出現。馬利奧一攞到個蘑菇就可以獎一隻。
火之花（ファイアフラワー，Fire Flower），同樣喺超級孖寶兄弟首次出現，可以令馬利奧變成Fire Mario。Fire Mario可以掟火球做武器，打低敵人。另外又有冰花（アイスフラワー，Ice Flower）可以令馬利奧變成Ice Mario，喺超級馬利奧銀河可以喺水面同埋熔岩整個冰面出嚟行，而喺新超級孖寶兄弟Wii就可以掟冰球冰封敵人，並利用佢哋做平台或者掟死其他敵人。
星星（スーパースター，Starman）喺超級孖寶兄弟首次出現，馬利奧攞到佢就可以變成無敵一段時間，喺一啲遊戲裏面可以走得更快。而喺超級馬利奧銀河出現嘅彩虹星，功能同佢差唔多，但馬利奧會成身彩虹色。
金幣最早喺孖寶兄弟出現，喺超級孖寶兄弟同之後一啲系列遊戲，馬利奧儲夠100個銀仔就可以獎一隻。而喺馬利奧3D遊戲，銀仔可以補充體力（喺水底可以增加空氣）。而喺一啲遊戲好似RPG遊戲同埋孖寶派對系列，銀仔可以當錢使。
水管係馬利奧系列一種常見嘅運輸方式。佢哋通常係綠色，但亦有啲係用第二啲色，並且有好多用途。水管可以通去遊戲裏面唔同地方，亦可能收埋敵人，又或者將馬利奧射上天。水管喺孖寶派對系列亦係一種法寶，可以跳去棋盤唔同地方。

主要角色
所有人物主要喺競賽遊戲或外傳作品出場，但正篇遊戲至今大多只可以用馬利奧、Luigi進行遊戲。
瑪利奧（マリオ, Mario?）
初出作品：咚奇剛（1981年）
配音：查爾斯·馬爾蒂內（中文：查爾斯·馬爾蒂內）
本系列正篇作品嘅主人翁，意大利裔美國人嘅水管工，而家住喺蘑菇王國。身材矮又肥，性格勇敢無懼，成日都會義不容辭拯救陷入危機嘅蘑菇王國同對抗庫巴。
路易治（ルイージ, Luigi?）
初出作品：孖寶兄弟（1983年）
配音：Julien Bardakoff（孖寶賽車64 日版、孖寶派對、孖寶派對2、孖寶賽車Advance）、查爾斯·馬爾蒂內（中文：查爾斯·馬爾蒂內）（1997年－）
馬利奧嘅雙胞胎細佬，從第二玩家（2-Player）衍生出嚟嘅角色，亦都係住喺蘑菇王國嘅水管工。身材較高瘦，但性格較為溫柔細膽。
碧琪公主（ピーチ姫；英文叫Princess Peach，以前叫過做Princess Toadstool）
奇諾比奧（中文：奇諾比奧）（キノピオ；英文叫Toad）
耀西（中文：耀西）（ヨッシー）
羅潔塔（ロゼッタ；英文叫Rosalina）
譚輝智

譚輝智（英文：Tam Fai Chi，1984年9月16號—）係香港男歌手，喺2023年參加無綫電視音樂選秀節目《中年好聲音2》奪得亞軍而加入樂壇，依家係無綫電視旗下歌手。

簡歷
譚輝智，1984年喺香港出世，小學階段喺香港讀書，畢業後去咗英國根德郡一間寄宿學校升讀中學，直至大學畢業，大學主修廣告設計。畢業後任職廣告設計，之後喺亞爸譚握籌嘅建築工程公司工作約8年，係疫情期間同太太發展美容生意。
譚輝智喺家中排行第二，有個大哥叫譚顯智同有個細妹，亞爸譚握籌係建築工程公司老闆。譚輝智同父亞爸、大哥三人共享「可愛新星」馬主，佢哋一家經常出入馬場。譚輝智喺2014年經朋友介紹下認識太太，拍拖兩年後喺2018年結婚，分別喺2019年同2020年生咗一個女同一個仔。
入行經過
亞爸譚握籌在譚輝智兒時已經常喺屋企唱卡拉ok，譚輝智自細耳濡目染下，種咗喜歡唱歌嘅種子。譚輝智亞爸經常鼓勵譚輝智參加歌唱比賽，但由於性格非常內斂，一直冇參加任何比賽或者作公開演出，只係以玩票性質喺私人聚會唱歌。直至2023年，譚輝智陪伴細妹去李佳老師嘅工作室學唱歌，但細妹詐病未能試唱，就慫恿譚輝智試唱，之後李佳老師即刻答應為譚輝智報名參加《中年好聲音2》，之後到無綫電視進行海選，入圍後就開始精彩嘅比賽之路。
比賽之路
譚輝智以素人身份參加無綫電視音樂選秀節目《中年好聲音2》，喺第一回合以5燈姿態進級，其後每個回合均獲得80分以上，其中4個回合奪得MVP，係獲得最多MVP次數嘅參賽者。決賽以最高總分數殺入必殺歌回合，最終得到亞軍；網上觀眾投票亦獲得最高票數，勇奪「觀眾最愛好聲音」大獎。
歌唱事業
之後，譚輝智簽約無綫電視，出道兩個月，無綫電視已經為譚輝智舉辦首個個人演唱會《譚輝智Fight  For You演唱會》，係首位舉行個唱嘅《中年好聲音2》歌手。譚輝智更喺2024年9月正式推出首支個人單曲《多麼感激》。
歌迷會
譚輝智喺2024年4月4日成立歌迷會FC Club，由太太及好友處理歌迷會事務，每逢譚輝智有公開表演，歌迷會會員都會到場支持。FC Club喺2024年9月8號舉辦了FC40 Birthday Party，係首個歌迷聚會。
2024年2月，譚輝智、梁浩賢、顔米羔、劉威煌、梁思傑、甘永傑、王嘉明和潘文龍組成男子組合「輕鬆啲」，並喺2024年2月22日於Facebook開始定期進行直播。期後喺2024年7月1日正式成立歌迷會，喺2024年7月9日舉行第一次歌迷聚會。
黃瀞瑩

黃瀞瑩（1992年6月10號-），花名學姊，中華民國嘅政治人物，因為喺2018年7月上YouTube節目爆紅。臺北人，臺灣民眾黨籍，從政之前當過ETtoday新聞雲要聞中心嘅記者、經營臺北市長柯文哲粉絲專頁嘅小編同埋臺北市政府秘書處副發言人。2020年代表臺灣民眾黨參選不分區立委但落選。2022年11月26日喺臺北市第一選區（士林區、北投區）以第一高票（29,270票）當選第十四屆臺北市議員。

生平
黃瀞瑩生長喺臺北市士林區天母地區，父親創業銷售線材，母親係會計，姖係家中長女，有個細佬。從小父母期望姖讀財經系或企業管理系，或當笛子音樂家或公務員，但係姖嘅"反骨個性"讓姖選擇讀新聞系。
喺輔仁大學讀緊新聞系嘅時候，曾經要做體育記者，但無果而終，所以經過同學嘅介紹，到網絡媒體做政治記者搵食。
史提芬尼治足球會

史提芬尼治足球會（英文：Stevenage F.C.）係英格蘭史提芬尼治一間職業足球球會，依家踢緊英格蘭甲組足球聯賽。
文毅施

文毅施（Man Ngai See, Moriah，2001年6月29號—），係前香港女子佩劍運動員，宜家係註冊物理治療師。

簡歷
文毅施喺2017年10月加入香港劍擊代表隊，2019年10月喺曼谷出戰亞洲U23劍擊錦標賽攞到銅牌。
文毅施2019年開始喺香港理工大學讀物理治療，畢業後做咗註冊物理治療師。
文毅施2024年到2025年參加ViuTV真人騷節目《足球女將》踢女子足球，司職守門員。
關東·路駅十三

《關東·路駅十三》（英文：Roadside Station Guide XIII（EPG用名） / Next Stop Is Japan（網站用名））係香港無綫電視製作嘅遊埠節目，由黃又南同梁允瑜主持，去日本關東地方體驗13個公路休息站（日文叫「道之駅」）。節目喺2025年2月27號開始逢禮拜四、五21:30-22:00喺TVB Plus播出。
江湖見

《江湖見》（英文：Journey to Jianghu（EPG用名） / A Bite of Jianghu（網站用名））係香港無綫電視製作嘅遊埠節目，由2025年3月3號開始逢禮拜一到五22:30到23:05喺翡翠台播出。節目由黎耀祥、麥長青主持，會去浙江、江蘇、湖南、陝西、貴州、雲南等省份體會金庸武俠小說入面嘅江湖世界。
聲生不息·大灣區季

《聲生不息·大灣區季》係中國大陸湖南衛視芒果TV喺2024年第四季錄製同播出嘅節目，《聲生不息系列》第四季，同第一季一樣香港無綫電視亦有份協辦。
呢季節目籌辦嗰時叫《聲生不息·港樂季2》，香港無綫電視攞到香港政府嘅「創意智優計劃」資助，後尾湖南衛視趁澳門特區成立25週年加入澳門元素，最終節目名亦改咗用而家呢個。
呢季節目香港無綫電視安排2024年12月14號到2025年3月15號逢禮拜六20:00-21:30喺翡翠台播，最後一集喺3月22號禮拜六20:00-22:00播。

贊助名太搶鏡
節目舞台上面，有大大隻字寫住「謝添地」，各歌手獻唱嗰陣必定入鏡。原來「謝添地」係節目贊助商越秀乳業旗下嘅牛奶牌子。香港無綫電視喺第1集未有處理，令香港觀眾都睇到呢個植入式宣傳，由第2集開始就將「謝添地」模糊化處理。

香港版節目調動
2025年1月11號：由於直播《慈善星輝仁濟夜》，所以停播一次。
2025年3月1號：由於播《大師兄春日限定感謝祭》，所以停播一次。
2025年3月8號：由於直播《博愛歡樂傳萬家》，所以停播一次。
醫度講

《醫度講》（英文：Med with Doc）係香港電視廣播有限公司嘅健康資訊節目，講解各種生理同心理病症。固定嘉賓有內分泌及糖尿專科胡依諾醫生、註冊中醫師何慧欣同李澄琳營養師，每集配搭唔同藝人嘉賓。
節目喺2023年4月22號喺myTV SUPER首播，總共有兩季共26集；之後再安排喺翡翠台播。翡翠台播映時間係喺2024年9月14號開始逢禮拜六22:00到22:30播。

每集內容
註：由第5集開始，翡翠台版嘅播映次序同myTV SUPER首播版唔一樣。

節目調動
2024年11月2號：由於直播《2024英雄聯盟全球總決賽》，所以暫停播映。
2024年11月16號：由於受《獎門人台慶感謝祭》嘅節目調動影響，原時段改播《澳門25個第一》，所以暫停播映。
2024年11月23號：由於播《共創明『Teen』計劃呈獻 - 信》，所以暫停播映。
2024年11月30號：由於受《尋夢琴澳》嘅節目調動影響，原時段改播《澳門25個第一》，所以暫停播映。
2024年12月7號：由於直播《歡樂滿東華2024》，所以暫停播映。
2024年12月21號：由於播《戀上西沙》，所以暫停播映。
2024年12月28號：由於播《澳門戶外表演區預熱音樂會》，所以暫停播映。
2025年2月1號：由於播《2025客家春晚‧粵港澳大灣區(香港)之夜》，所以暫停播映。
2025年2月8號：由於播《金鱗昇輝歡樂春節花車匯演》，所以暫停播映。
2025年3月1號：由於播《啟德體育園開幕典禮》，所以暫停播映。
2025年3月8號：由於播《博愛歡樂傳萬家》，所以暫停播映。
2025年3月22號：由於《聲生不息·大灣區季》延長到22:00完，原時段改播《美食新聞周報》，所以暫停播映。
中年好聲音3

《中年好聲音3》（英文：Midlife, Sing & Shine! 3），係香港無綫電視嘅歌唱比賽節目，《中年好聲音》第三季，由車婉婉主持。今季除咗香港賽區外，新增咗新馬賽區同大灣區賽區。本節目由香港文創產業發展處「創意智優計劃」資助港幣一千萬製作。

播映安排
新馬賽區初賽《中年好聲音3之決戰新馬》喺2024年9月1號同9月8號逢禮拜日20:30到22:00喺翡翠台播出。
大灣區賽區初賽《中年好聲音3之決戰大灣區》喺9月22號同9月29號同一時段播出。
境外賽區複賽《中年好聲音3之大灣區新馬PK戰》喺10月6號同10月13號同一時段播出。
公佈香港賽區一百強名單特輯《中年好聲音3之百強誕生》喺10月19號禮拜六20:30到21:00播出。
正式比賽《中年好聲音3》喺2024年10月27號開始逢禮拜日20:30到22:00播出，由2025年1月26號開始加長到20:00到22:00播出。

賽制
新馬賽區、大灣區賽區首先會經海選分別選出20位參賽者，然後分別選出12個代表，再由呢24個代表角逐15個到香港參賽嘅名額。而香港賽區會經海選直接選出100個參賽者。正式比賽頭3集先將香港賽區100個參賽者選出45個，再同境外嘅15個參賽者組成60強繼續比賽。

節目調動
2024年12月8號：由於播《大師兄又到聖誕感謝祭》，所以停播一次。
2025年1月12號：由於播《大師兄新春感謝祭》，所以改到21:30-23:15播。
2025年1月19號：由於直播《萬千星輝頒獎典禮2024》，所以停播一次。
1998年

1998年係平年，元旦係禮拜四。

大事記
2月2號：宿霧太平洋航空一客機由菲律賓馬尼拉飛去棉蘭老島期間失事（英文：Cebu Pacific Flight 387），機上104人咸不剌死晒。
2月7號：1998年冬季奧林匹克運動會喺日本長野縣開幕。
2月16號：中華航空一客機由印尼峇里飛去臺灣中正國際機場（而家臺灣桃園國際機場）期間失事（中文：中華航空676號班機空難），機上196人全部死晒，亦造成地面7死。
2月25號：金大中宣誓就任大韓民國總統。
3月10號：第2屆印尼總統選舉，由蘇哈托喺冇對手下連任。
3月23號：《鐵達尼號》奪得11項奧斯卡金像獎，平影史紀錄。
4月20號：法國航空一客機由哥倫比亞波哥大飛去厄瓜多爾基多期間失事（法文：Vol 422 Air France），機上53人咸不剌死晒。
4月30號：北大西洋公約組織再向東擴展，批准捷克、匈牙利同波蘭加入。
5月6號：1997–98年歐洲足協盃決賽喺法國巴黎踢，由兩支意大利足球隊爭冠軍，最後國際米蘭以3-0贏拉素體育會捧盃。
5月7號：蘋果電腦宣佈推出iMac電腦。
5月13號至5月15號：1998年5月印尼騷亂。
5月29號：中國簽咗《聯合國氣候變化框架公約》，成為第37個締約國。
6月22號：香港地鐵東涌綫啟用。
6月25號：微軟發佈Windows 98作業系統。
7月5號：複製牛誕生。
7月5號：香港啟德機場關閉。
7月6號：位於大嶼山以北嘅赤鱲角香港國際機場啟用。同時，香港地鐵機場快綫（四站）啟用。
7月12號：第18屆日本參議院議員通常選舉。
7月12號：法國足球代表隊贏1998年FIFA世界盃，首次奪得FIFA世界盃冠軍。
7月17號：巴布亞新畿內亞發生地震同海嘯，約莫1500人死。
7月26號：第10屆朝鮮最高人民會議選舉。
8月7號：美國駐坦桑尼亞同肯雅大使館發生爆炸，224人死，超過4500人傷。
8月17號：美國總統克林頓認同萊溫斯基發生過唔正當關係。
8月22號：1998年8月22號日食。
8月31號：北韓試射大浦洞1型飛彈，飛越日本領空。
8月31號：Windows 98中文版發佈。
7月至9月：1998年中國水災（中文：1998年中国水灾），係長江喺20世紀嘅第二大洪水，僅次於1954年嗰次，造成4150人死，經濟損失2551億元人民幣。
9月2號：瑞士航空一客機由美國紐約市甘迺迪國際機場飛去瑞士日內瓦期間失事（英文：Swissair Flight 111），機上229人咸不剌死晒。
10月3號：約翰·何華德連任澳洲總理。
10月15號：天安門廣場萬人表演太極拳。
11月24號：美國在線收購Netscape。
11月30號同12月1號：第18屆敘利亞議會選舉。
12月6號至12月20號：1998年亞洲運動會喺泰國首都曼谷舉行，係該城第四次舉辦亞洲運動會。
12月16號：克林頓下令美軍同英軍空襲伊拉克。
日本畿內嘅黑塚古墳（奈良縣天理市）出土大量銅鏡（三角邊獸鏡）。呢啲考古發現，有助令古代邪馬台國位於畿內之說，更具可信性。
6月20號

6月20號係公曆年嘅第171日（閏年第172日），離年尾重有194日。
<< - 6月 - >>



大件事
1409年：明十三陵開始起。
1605年：俄羅斯沙皇國沙皇費奧多爾二世喺宮廷政變之中被殺。
1696年：世上最早嘅晚報《新聞通訊信箱》報喺英國倫敦創刊[未記出處或冇根據]。
1782年：美國國會通過同正式採用美國國徽圖章。
1789年：法國大革命前夕，法國國王路易十六因反對將三級會議改做國民會議，封埋會場。第三等級代表即時喺會場附近嘅網球場宣誓：喺憲法未制定之前，唔會離散，史稱「網球廳宣誓」。
1837年：英國維多利亞女皇登基。
1863年：西維珍尼亞州成為美國第35州。
1960年：馬里同塞內加爾由法國獨立。
1964年：臺灣一架民航機由台中飛去台北途中失事（中文：民航公司106號班機空難），機上57人咸不剌死晒。乘客大部份係去臺灣參加亞太影展嘅電影人。
1966年：法國總統戴高樂訪問蘇聯。
1991年：德國議會決定將首都由波恩搬到柏林。
2002年：中國雞西一煤礦氣體爆炸，124死。
2003年：維基媒體基金會成立。
2011年：突尼西亞前總統本·阿里同佢老婆因挪用公款罪被判35年監。
2011年：RusAir 9605號班機空難（俄文：Катастрофа Ту-134 под Петрозаводском），47死。
2016年：神威太湖之光超越天河2號成爲世界上最快嘅超級電腦。
這一刻

《這一刻》 係BMA喺2008年推出嘅雜錦碟。
米姬麥迪遜

米姬麥迪遜（Mikey Madison，1999年3月25號—）係美國女演員，2014年出道，2025年憑電影《阿諾拉》攞第97屆奧斯卡最佳女主角獎。
2024–25年歐霸盃

2024–25年歐霸盃係第16屆歐霸盃（第54屆歐洲足協盃），由歐洲足協主辦。由呢屆賽事開始，以採用瑞士制嘅聯賽階段嘅全新賽制取代雙循環分組賽賽制。決賽喺西班牙畢爾包聖馬美斯球場踢。

聯賽階段
排名準則
球隊會按積分（贏波有3分，打和有1分，輸波就0分）進行排序。假如有兩支或以上球隊積分相同，會採用以下準則再進行排名：
得失球差
入球數
作客入球數
贏波場數
作客贏波場數
從聯賽階段對手中獲得較多積分
聯賽階段對手中較好得失球差
從聯賽階段對手中獲得較多入球數
公平競技積分（直接紅牌扣3分；兩黃一紅扣3分；一張黃牌扣1分）
歐洲足協球會系數

抽籤
聯賽階段抽籤儀式於2024年8月30號舉行。
抽籤檔次分配
備註
ECL 歐洲協會聯賽冠軍球隊
 EL-PO 附加賽圈勝方
 CL-CP 歐洲冠軍聯賽附加賽圈敗方（冠軍途徑）
 CL-LP 歐洲冠軍聯賽附加賽圈敗方（聯賽途徑）
 CL-L3 歐洲冠軍聯賽外圍賽第三圈敗方（聯賽途徑）
2024–25年歐洲協會聯賽

2024–25年歐洲協會聯賽係第4屆歐洲協會聯賽，由歐洲足協主辦。由呢屆賽事開始，以採用瑞士制嘅聯賽階段嘅全新賽制取代雙循環分組賽賽制。決賽喺波蘭樂斯拉夫弗羅茨瓦夫市立球場踢。

聯賽階段
排名準則
球隊會按積分（贏波有3分，打和有1分，輸波就0分）進行排序。假如有兩支或以上球隊積分相同，會採用以下準則再進行排名：
得失球差
入球數
作客入球數
贏波場數
作客贏波場數
從聯賽階段對手中獲得較多積分
聯賽階段對手中較好得失球差
從聯賽階段對手中獲得較多入球數
公平競技積分（直接紅牌扣3分；兩黃一紅扣3分；一張黃牌扣1分）
歐洲足協球會系數

抽籤
聯賽階段抽籤儀式於2024年8月30號舉行。
抽籤檔次分配
Notes
ECL-CP 附加賽圈勝方（冠軍途徑）
 ECL-MP 附加賽圈勝方（聯賽途徑）
 EL-PO 歐霸盃附加賽圈負方
分裂腦

分裂腦（粵拼：fan1 lit6 nou5）係一種綜合症，源於腦樑受損：腦樑呢個腦結構連接住大腦嘅左腦同右腦，呢個結構受損表示左腦同右腦之間嘅通訊會出現問題，往往會搞到兩者難以喺資訊處理上互相協調，彷彿好似「個腦分裂咗」噉。

基本概念
一個人腦嘅 3D 模型；深色嗰笪係腦樑。
内文：腦樑
睇埋：發羊吊
腦樑係將左腦同右腦駁埋一齊嘅一大紮（成超過 2 億條）軸突，呢個結構令到左腦同右腦能夠通訊，協調兩者處理資訊。
分裂腦實驗係腦神經學歷史上好出名嘅一連串實驗。研究者搵咗一拃受試動物個體返嚟，開刀將呢啲受試動物嘅腦樑切除（實驗操作），目的係想睇吓腦樑被破壞會引致啲乜嘢後果，從而剖析腦樑同埋左右腦之間嘅通訊喺個腦嘅運作當中扮演咗咩功能。佢哋嘅結果發現，切除腦樑似乎對啲受試動物嘅行為冇乜影響，有人基於呢點就提出動物嘅腦係左右腦分開噉處理資訊嘅。
由 1940 年代起，腦神經學家就有喺人類身上做過分裂腦實驗。基於道德考量，腦神經學家冇得話搵班人類返嚟，郁手破壞佢哋嘅腦樑，再睇吓噉做會引致咩影響。不過佢哋可以對病人做個案研究：喺廿世紀中嘅醫學上，啲醫護人員成日會用腦樑切除嚟應付發羊吊；簡化講，發羊吊涉及個人腦出現又快又唔受控制噉四圍散播嘅電活動，而事實表明，開刀切除腦樑會阻礙好多神經細胞之間嘅傳訊，能夠明顯減輕發羊吊嘅症狀；因此，醫學界曾經好興用腦樑切除嚟應付嚴重嘅發羊吊。有見及此，有腦神經學家就走咗去搵呢啲腦樑切咗嘅病人返嚟，觀察佢哋嘅行為同常人有咩分別。

症狀描述
睇埋：腦功能側化同讀寫障礙
就噉睇，有分裂腦嘅病人同常人冇乜分別，佢哋依然能夠正常噉生活，但佢哋嘅認知功能出現咗啲怪異嘅變化。左右腦分離咗，理應表示左右腦會分開獨立噉處理各自感知到嘅資訊，彷彿「好似有兩個腦喺同一個身體入面運作噉」，思考以下呢幾點：
要留意返，病人之間有明顯嘅個體差異，例如有部份病人嘅腦樑受損程度低啲，表示佢哋左右腦之間嘅經腦樑通訊未至於完全斷絕晒。
左眼左手直接連住嘅係右腦，而右眼右手直接連住嘅係左腦；左右腦之間通訊斷咗，表示左視野區嘅影像只會由右腦接收到，而右視野區嘅影像只會由左腦接收到。
已知人腦對語言方面嘅處理，係主要由左腦負責嘅。
研究者搵病人返嚟做心理實驗，發現呢啲病人左右腦似乎唔再能夠通訊，變成各自獨立噉處理資訊；如果畀一位分裂腦病人左右視野睇唔同嘅影像，個病人會例如唔能夠用把口講出右眼睇到嘅左邊視野影像係乜，而用左眼睇嗰陣就可以正常噉講出影像係乜；噉似乎反映左邊視野嘅影像，唔再能夠由右腦處理，搞到個人講唔出幅影像係乜。同樣嘅現象，喺視覺以外嘅感知都可以見到，例如有病人用左手掂一件物品，佢個左腦接收唔到相關嘅觸覺資訊，做唔到靠摸嚟判斷件物品係乜再用把口講出呢樣資訊。
亦有個個案係噉嘅：個個案嘅病人叫 VJ（化名）；研究者畀 VJ 嘅左腦（即係畀佢右邊視野睇）睇一啲字詞同埋圖片；VJ 能夠做到用把口講同描述睇到嘅文字同埋圖片，但要佢寫低自己想講嘅內容，佢就寫唔出；研究者認為，噉表示 VJ 嘅左腦能夠處理講嘢同閱讀，但控制唔到寫字。而 VJ 嘅研究亦帶出咗一點，就係寫嘢同講嘢係兩種幾唔同嘅腦功能。可以睇睇讀寫障礙嘅概念。
靠住呢啲噉嘅研究，腦神經科學家發現大腦嘅左右兩半負責處理唔同嘅聲：大腦左半球主要負責分析性質同埋口語嘅表達，而右半球就比較偏向處理音樂方面嘅資訊。
趙頌宜

趙頌宜2022年7月10號，喺皇室堡出席《聲夢傳奇2》擁躉見面會活動。女歌手原名趙綺琪羅馬拼音Chiu Chung Yee英文名Maggie Chiu國籍 中國（香港）民族香港人籍貫廣東廣州出世 (2002-07-24) 2002年7月24號（22歲） 香港職業歌手語言普通話、英文、粵語教育程度 臺灣國立台灣藝術大學書畫藝術學系學士母校 香港瑪利諾神父教會學校（小學部）（中文：瑪利諾神父教會學校） 香港新亞中學（中文：新亞中學）音樂類華語流行音樂、粵語流行音樂出道地 香港出道日期2022年出道作品《Another The Greatest Show》活躍年代2022年至今唱片公司臻世娛樂（2025年至今）經紀公司無綫電視（2022年至今）網站趙頌宜嘅Instagram頁相關團體聲夢傳奇2The LG All Stars
趙頌宜（英文：Maggie Chiu Chung Yee，2002年7月24號—）原名趙綺琪，係香港女歌手，香港出世，參加過中國大陸唱歌比賽《中國新歌聲（中文：中國新歌聲）》海選，2022年參加無綫電視唱歌選秀節目《聲夢傳奇2》。

簡歷
趙頌宜於2002年7月24號，喺香港出世。趙頌宜出身藝術世家，哥哥趙祥誠係男歌手，家姐趙綺婷（中文：趙綺婷）報過名參加2019年度香港小姐競選。趙頌宜自細學唱歌，屬於女低音。2016年以原名趙綺琪參加中國大陸唱歌比賽《中國好歌聲》（後更名為《中國新歌聲（中文：中國新歌聲）》）廣東省海選，入圍半決賽，演唱《海闊天空》。
趙頌宜曾就讀瑪利諾神父教會學校（小學部）（中文：瑪利諾神父教會學校）同新亞中學（中文：新亞中學）。中學六年級時參加「賽馬會藝育菁英計劃─全港青少年繪畫日」，作品獲高級組優異獎。
2022年，趙頌宜參加《聲夢傳奇2》，被人話似《聲夢傳奇》第一季參賽者林君蓮。趙頌宜被導師林二汶揀中入組、加入藍隊，最終10強止步。之後簽約做無綫電視旗下藝人。現時喺國立臺灣藝術大學美術學院兼讀書畫藝術學系學士課程。
2024年，趙頌宜參加《福祿壽訓練學院》
2025年，趙頌宜與譚輝智、傅嘉莉、周吉佩、阮浩棕、廖家爵、林正峰、關嘉敏、陳曉華、張馳豪、梁敏巧、梁凱晴、周百恩、廖慧儀、孔德賢、陳懿德、潘靜文、冼靖峰、吳兆麟、曾文心組成TVB組合The LG ALL STARS

《聲夢傳奇2》
第3集起分數取決於25位評判畀嘅燈數，即滿分為25分。
直指詞

上圖顯示英文嘅直指詞。講者係中心（diectic center），時間嗰條軸顯示過去同未來相關嘅直指詞，而空間嗰條軸顯示空間遠近相關嘅直指詞。
直指，又叫指示功能或者指別，係一個語言學概念，指有一啲語言元素要靠語境先至可以解到佢個意思出嚟。直指詞會用到同講者、聽者、時間或者地點相關嘅資訊，令對方明白語句嘅意思，例如粵語呢啲、嗰啲、我同依家等嘅字詞，都係要睇返佢哋身處嘅語境，先可以知佢哋指乜。
好似係粵語語句：
「我喺呢度呀。」
就噉睇詞義，我係指講者、呢度係指講者身處嘅地點。噉即係話，如果要知呢啲字詞係指邊一個人或者邊一笪空間，聽者必定要考慮埋話段嘅語境先得。所以呢啲字詞就係直指詞嘅例子。
語言學研究表明，唔同語言喺直指特性上差異可以幾大。例如廿一世紀初嘅粵語，啲空間直指詞傾向只係分遠同近（呢度同嗰度）但係同期嘅日文同韓文就仲會再細分，睇某笪空間係咪接近聽說話嗰一方。

基礎概念
内文：語義、詞義同語境
睇埋：決定詞同自我
美國語言學家查理斯·菲摩亞噉樣描述直指呢個概念：
Deixis 係指緊啲人使用某啲詞庫同文法物件，而個用法受制於段說話身處嘅互動情境嘅某啲細節。呢啲細節包括對話參與者嘅身份、佢哋身處嘅地點同埋方向、佢哋做緊嘅行動、以及話段係喺咩時間產生嘅。
直指呢個概念係講緊字詞嘅意思。喺語義學，字詞意思呢個概念頗為複雜，但係一般都會包含個字詞「指緊乜嘢」；對直指嘅研究出自英文圈，想像任何代名詞，或者以下呢啲英文字詞，
意思粵譯詞義指緊乜嘢事物

Later遲啲...話段後嘅時間點要睇語境至知
語境係一個語言學概念，一段話段（或者語言單位）嘅語境係指喺佢周圍、能夠影響佢「應該點理解」嘅因素，例如係隻字詞以外嘅字句、講者身處嘅時間同空間、以至對話雙方嘅文化背景... 等都可以係語境嘅一部份。英文 here 同 there 可以指咩位置，視乎講者企喺咩位，而 later 可以指咩時間點，就視乎講者喺咩時間講出段說話，即係話呢啲字詞指嘅嘢，都受制於佢哋身處嘅語境。呢種現象就係所謂嘅直指，而直指詞就係指一啲本質上就有直指現象嘅字詞。
直指個英文名 deixis（形容詞版係 deictic）取自古希臘文：δεῖξις /  deῖxis，呢隻字詞大致係指示、指住噉解，意思上同中文字詞直指好接近。喺中文，呢隻字詞又有譯做指示功能同指別，當中直指同指示功能係香港語言學學會用嘅。

空間
「邊度呀？」「呢，嗰度呀。」直指詞好多時都會配合手勢嚟用，當中手指指嘅動作就成日同空間直指詞一齊出現：嗰度一詞指緊嘅係邊一片空間，要睇講者隻手指指向邊。
内文：指示詞
睇埋：副詞同手勢
空間直指係話個字詞指緊某一笪空間，而笪空間嘅位置受制於對話參與者嘅位置。空間直指詞可以係相對於講者嘅，尤其係笪空間離講者幾遠，例如呢度或者呢個通常都係指笪空間或者件物件離講者近，而嗰度或者嗰個通常都係指笪空間或者件物件離講者有返咁上下遠。英文都有好似粵語噉嘅空間直指詞，例如 this 正常係指離講者近嘅嘢，而 that（單數）同 those（眾數）正常係指離講者遠嘅嘢。想像有個人，佢手上攞住粒荔枝，佢可以用呢粒荔枝（離佢近）嚟指粒荔枝，但係如果佢用嗰粒荔枝嚟指佢手上嘅嘢，就會覺得唔合理。
好多語言有更仔細嘅空間分法，唔淨只係分做遠同近咁簡單。例如廿一世紀初日文嘅空間直指就可以分做近講者、近聽者以及離講者同聽者都遠三大種，假設講者同聽者面對面對話，兩人之間有一定距離：
日羅平假名意思

Asokoあそこ嗰度（離兩者遠）
假設而家講者企喺走廊，佢眼前遠遠哋見到課室道門，而聽者就企咗喺課室門隔離，講者正常應該會講 soko 係課室噉嘅說話。如果佢講 asoko 係課室，聽者就會聽到一頭霧水。韓文亦都被指有噉嘅分法——
韓羅諺文意思

Jeogi저기嗰度（離兩者遠）
有部份語言嘅空間直指分法更加複雜，遠遠唔只分做三個區，例如因紐特人嘅語言（分佈喺美洲極北部，近北極圈嗰頭）就被指有超過七種空間類型咁多。

時間
睇埋：時態同現在
時間直指係話個字詞指緊時間入便嘅某一點或者一段，而嗰點或者嗰段時間係乜，視乎段說話係喺咩時間點講出嚟嘅。例如
等陣同正話（字詞指緊邊一刻，視乎段說話係喺邊刻講出嘅）、
聽日同尋日（字詞指緊邊一日，視乎段說話係喺邊日講出嘅）、
出年同上年（字詞指緊邊一年，視乎段說話係喺邊年講出嘅）
等嘅字詞都有時間直指嘅特性。喺好多語言當中，時間直指都要配合時態嚟用，例如喺英文，動詞嘅構詞就有過去式同現在式之分，如果一個動詞指嘅事件發生喺過去（相對於說話出現嘅時間點）佢就要轉做過去式嘅樣，黐好似 -ed 等標示過去式嘅形態素。
時態本身亦可以當係時間直指嘅一部份——假想有句嘢成過去式，噉句說話出現嘅時間點一定係喺句嘢描述嘅事件之後，因此過去式就起咗一個作用，引導聽者「投射」個現在點，而現在點擺喺邊，就會決定啲時間直指詞要點理解。

話語
睇埋：話語
話語直指係指一個字詞指緊其他附近嘅話段。如果有一個字詞或者短語係會要求讀者或者聽者諗返起某段話嘅，噉個字詞或者短語就算係展現咗話語直指嘅特性。例如：
「話說有一日，三隻豬仔一齊去行街...（下略三百字）。呢個故事真係好有趣。」
粗體嗰段嘢，係指緊之前講咗嗰個故事。
「嗱，想整皮蛋瘦肉粥呢，要噉噉噉...（下略三百字）。噉樣就啱嘅。」
粗體嗰段嘢，指緊之前講咗嗰個解釋。
「以上係我嘅結論。」
呢句嘢應該係講者之前講咗一拃推論，然後再講出呢句嘢作結。粗體嗰段係指講者之前講咗嘅推論。

人稱
内文：代名詞
睇埋：敬語同回指
早喺 1997 年，查理斯·菲摩亞已經話代名詞係直指詞最直接最明顯嘅例子：好似我、你同佢等嘅代名詞，必然有直指嘅特性，例句：
「阿明尋日做晒功課。佢今日去玩。」
第二句個佢明顯係指阿明，但係如果前面嗰句提到嘅人係第個，第二句個佢指嘅物體就會唔同咗。一個指人嘅代名詞會表達一個人相對於講者同聽者嘅位置：呢啲代名詞分第一人稱、第二人稱同第三人稱三大種。正常嚟講，第一人稱（我）係指講嘢嘅人，第二人稱（你）係指聽說話嘅人，而第三人稱（佢）最常係指兩者之外嘅人。
第三人稱代名詞可以係直指，但又可以係回指。回指係指一隻字詞（或者其他表達式）要點理解，取決於喺同一段話語之前嘅部份出現過嘅字詞，當中隻字詞指嗰樣嘢，之前已經講明咗。想像以下嘅例句：
「阿明覺得佢好聰明。」
呢句嘢可以係回指：個佢字可以係指阿明自己——噉嘅話，個代名詞就有回指嘅特性。但又有一個可能性：可能講者同聽者一路喺度望住某個第三者，想講嘅係話阿明覺得嗰位第三者好聰明，噉嘅話個佢字就有直指特性——呢個字詞指緊邊個，受制於講者同聽者望緊邊一個人。
姜濤

姜濤（英文：Keung To，1999年4月30號—）係香港男歌手同演員，男子組合MIRROR成員。

簡介
姜濤喺香港瑪麗醫院出世。曾經喺愛群道浸信會呂郭碧鳳幼稚園、軒尼詩道官立小學（下午校）、鄧肇堅維多利亞官立中學同埋青年學院（邱子文）度讀書。姜濤贏咗《Good Night Show 全民造星》冠軍之後，就決定暫停學業專心發展佢嘅演藝事業。
2019年4月30號，ViuTV同埋260位Fans同佢搞咗20歲嘅生日會。6月10號佢第一部嘅電視劇《退休女皇》 喺ViuTV度首播。6月11號推出佢第一隻嘅個人單曲《一號種籽》，7月11-12號喺 Music Zone@Emax 舉行一連兩場個人迷你音樂會。由於反應熱烈，主辦機構決定加開7月26號一場。

比賽出道
姜濤喺2017年參加中國大陸音樂選秀節目《快樂男聲2017》，最後入到30強。2018年，姜濤再參加由ViuTV主辦嘅《Good Night Show 全民造星》，經專業評判及全民投票選出成為冠軍。之後同埋其他十一位參賽者組成男團MIRROR；喺同年12月更舉行《2018 THE FIRST MIRROR LIVE CONCERT》演唱會。

音樂事業
2018年以男團 MIRROR 出道後，喺2019年6月出咗第一隻個人單曲《一號種籽》，歌曲先後都喺各大流行榜度上咗榜。同年9月再派單曲《亞特蘭提斯》及12月推出《一天多一點》亦有幾好嘅成績。喺出道唔夠一年期間，舉行咗三場個人迷你音樂會。喺2019年度嘅樂壇頒獎禮度，香港三大樂壇頒獎禮上，佢都有獎攞。分別得到《第42屆十大中文金曲》最有前途新人獎金獎、《新城勁爆頒獎禮2019》「勁爆人氣偶像」及《2019叱咤樂壇頒獎禮》「叱咤樂壇生力軍」銅獎。同時亦以新人嘅姿態，入咗《2019年度叱咤樂壇流行榜頒獎典禮》「我最喜愛的男歌手」最後五強，而《一號種籽》都入埋「我最喜愛的歌曲」嘅最後五強。由於喺《第42屆十大中文金曲》嘅最有前途新人獎方面，MIRROR同時獲得銀獎，所以第一個人可以喺同一個頒獎上奪得金銀獎嘅紀錄。至於海外獎項方面，亦拎咗《加拿大至 HIT 中文歌曲排行榜 2019 年度總選》至 HIT 推崇新歌手金獎。
2020年由於肺炎疫情嚴重，所以影響咗第一季嘅出國計劃。突然嘅改變令姜濤激發起要做一隻發放正能量嘅歌曲，鼓勵大家正面面對呢個疫情，所以就產生咗《蒙着嘴說愛你》呢一隻歌啦。呢一個由著名導演袁劍偉為執導，凸顯出疫情之下香港人嘅生活。之後喺9月2號推出第五首單曲《孤獨病》。呢首歌同以往嘅歌曲風格有好大分別，歌詞係以姜濤嘅自身經歷作為題材，希望可以藉住呢一個去陪伴有需要嘅人去一齊對抗孤獨。呢隻歌嘅MV亦都係有姜濤自己親自執導挑戰。喺11月15號推出第六隻單曲《愛情簽證申請》，歌曲同埋MV都係姜濤喺台灣嘅期間製作，姜濤唔單止參與MV嘅故事創作，亦都首次同陳永謙合作填寫歌詞。
總結2020年，姜濤嘅音樂事業開始踏進另一個階段；喺香港樂壇嘅頒獎禮上面，第一次攞到男歌手獎項同埋歌曲大獎。分別獲頒《第43屆十大中文金曲》嘅男歌手銅獎、《新城勁爆頒獎禮2020》嘅「勁爆人氣偶像」同埋《2020叱吒樂壇頒獎禮》嘅「我最喜愛的男歌手」，而《蒙著嘴説愛你》亦成為「我最喜愛的歌曲」。姜濤成為咗叱咤兩項大獎嘅最年輕得主。
出道到咗第三年，姜濤雖然受着各方面嘅關注同愛護，但同時受到唔少嘅批評同攻擊。所以做咗《Master Class》，作為佢2021年嘅首隻派台作品，希望聽眾可以用於擺脫傳統嘅觀念同埋活出真正嘅自我。呢隻歌搵到黃偉文填詞，希望隻歌可以為年輕人打氣，鼓勵佢哋努力追夢。 而呢隻歌的MV係由Travis Good執導，而整個MV概念象徵修煉過程，遇到任何困難都要堅持信念。

音樂作品
關於MIRROR嘅音樂作品，請睇MIRROR。

網上音樂會
2020年12月18號：《YouTube Music Night with Gin Lee》
2021年2月11號：志雲頻道-《Stephen。傾》
2021年3月25號：PASHA DE CARTIER "MAKE YOUR OWN PATH 網上音樂會"
2021年3月26號：YSL BEAUTY RECORDS 線上音樂會
李駿傑

李駿傑（英文：Jeremy Lee Chun Kit；1995年9月8號—），係香港男藝人，男團MIRROR成員。

早年
香港出世，細個去大陸生活，響湖南讀小學。老豆係中港車司機，佢同老豆聚少離多。後嚟返香港生活，畢業於明愛元朗陳震夏中學。由於早年老豆同媽媽離婚，所以李駿傑係由阿婆湊大。響阿婆過身後，李駿傑就自己一個人生活，亦因為童年經歷而形成內向嘅性格。李駿傑因為中意K-pop，所以響6歲嗰陣已經立志成為歌手，小學時期已經成日響班上唱歌，更為自己定目標，話25歲事業未有起色就唔再做歌手。佢曾經參加中國選秀節目《快樂男聲》、《中國好聲音》，亦報名參加過SM公司嘅練習生選拔，但全部落選。

成為歌手
2019年，李駿傑出席全民造星記者會
2018年佢參加ViuTV選秀節目《Good Night Show 全民造星》。李駿傑早期被指韓味太濃，冇個人特色。而《全民造星》導師劉美君認為李駿傑身上散發出一種與眾不同嘅特質，覺得李可以走妖豔路線，李駿傑響聽取導師意見後，亦建立出自己嘅風格。而經理人花姐亦認為佢可以走好似黃耀明、張國榮咁嘅路線。響20強小組表演《最後誰令你一夜心痴》第一次以偏中性嘅風格表演，響《Good Night Show 全民造星總決賽》中跳唱歌曲《Crazy In Love》，確定自己所走嘅中性風格，進入十強。2018年11月30號，ViuTV響「ViuTV全新男子組合誕生日發佈會」宣佈李駿傑正式成為男子偶像組合MIRROR成員，係最後入團嘅成員。

單飛
2022年2月，MIRROR宣佈李駿傑將會響2月內推出第一支個人單曲，係MIRROR成員中第七位「單飛」嘅成員。2月22號，佢正式推出第一支個人單曲《半》，獲得唔少人前輩就好似林奕匡、鄭欣宜、Serrini等推介或支持。《半》採用李駿傑一直以嚟嘅偏中性音樂風格，帶出人應該接受自己唔同嘅面向，而去正視自己內心嘅渴望，並且成為自己想成為嘅人。《半》推出四日後已經響YouTube突破一百萬點擊率，仲曾經登上YouTube熱門（綜合）第二位同埋（音樂）第三位。
2022年7月19號，佢推出第二支個人單曲《九》，靈感嚟自九尾狐，講嘅係每個人要作出選擇嗰陣都會出現好多唔同嘅誘惑，但大家嘅選擇，其實都取決於自己善或者惡嘅個性，但冇論乜嘢選擇，最終都要自己承受後果，所以佢響MV特登以黑、白兩種造型登場，分別代表善同惡。《九》響Youtube已經突破一百萬點擊率。

個人作品
想搵所屬組合MIRROR嘅音樂作品，請睇「MIRROR § 音樂作品」。